b"\n_START_ARTICLE_\nTorre del Blanc de Morell\n_START_SECTION_\nEntorn\n_START_PARAGRAPH_\nL'any 2005 es va descobrir l'exist\xc3\xa8ncia d'un poblat al voltant de la torre, que va cr\xc3\xa9ixer als inicis de la conquesta cristiana per les terres de la Marina Alta. A les excavacions, dutes a terme pels arque\xc3\xb2legs Josep Antoni Gisbert i Joan Pastor, es va traure a la llum les restes d'una llar, amb una planta sencera i pati per al ramat, aix\xc3\xad com restes de cer\xc3\xa0mica musulmana dels segles XIII i XIV. Possiblement era un enclavament andalus\xc3\xad, tot i estar sota senyoriu cristi\xc3\xa0._NEWLINE_Aquest poblat, conegut com de la Cremadella pel top\xc3\xb2nim de la zona on es troba (igual que la torre) va acabar despoblant-se. Se'n desconeix la ra\xc3\xb3 exacta, per\xc3\xb2 se suposa que va ser per la pres\xc3\xa8ncia d'altres nuclis urbans (com ara El Verger) for\xc3\xa7a pr\xc3\xb2xims. Una altra hip\xc3\xb2tesi \xc3\xa9s el mateix top\xc3\xb2nim Cremadella, que podria al\xc2\xb7ludir a un incendi."